Juan Carlos Navarro
Chuanas Karlosas Navaras Feicho (isp. Juan Carlos Navarro Feijoo; g. 1980 m. birželio 13 d.) – Ispanijos krepšininkas, gynėjas. Dusyk „Eurolygos“ čempionas, buvęs Ispanijos rinktinės kapitonas, su ja tapęs pasaulio ir dusyk Europs čempionu. Ilgametis „Barselonos“ klubo žaidėjas, tik 2007–2008 m. sezone išvykęs į JAV. 2008 m. vasarą Chuanas iš NBA sugrįžo atgal į savo buvusį klubą Regal FC Barcelona ir pasirašė penkerių metų sutartį. 2018 m. Navaras paskelbė apie savo karjeros pabaigą. 2019 m. jo marškinėlių 11 numeris iškeltas į „Barselonos“ šlovės galeriją. Baigęs karjerą įsidarbino „Barselonos“ vadovybėje, 2021 m. paskirtas komandos vadybininku.